
SINT MAARTEN, Pabien pensionadonan!! 
MINISTER DANGUI ODUBER A ANUNCIA 


CORSOW AUMENTO DI PENSIOEN DI BIEHEZ CU 3% 
Y ARUBA DESDE 2024 


T A Fi isa M A Diaranzon atardi Gobierno a anuncia cu desde 
1 Jaunair 2024 un aumento di pensioen di 
biehez cu 3%. Aña pasa tambe Gobierno a 


ACU E R DO [2 A aumenta esaki cu 3%, segun minister Dangui 
Oduber. 
El ANS AN AN Di Di e forma aki tur esnan cu ta cobra pensioen 


di biehez, desde januari lo wak e adelanto aki. 


COVI D Pabien na pensionadonan. 


GOBIERNO LO CANA DIFERENTE TRAYECTORIA 
PA LOGRA BAHA E INTERES RIBA E FIANSA DI 
6.9% STIPULA PA HULANDA 


"Nos ta kere den e forsa y resiliencia di nos hendenan y como pais 
bendiciona, nos sa cu Aruba lo bay padilanti" 


PARTIDO MEP TA DUNA HOMENAHE Accidente pisa entre brommer 
NA SENOR HARRY CROES BMW y un Kia Picanto, dos 


Un Baluarte hopi stima pa nos persona transporta den estado 
Partido y pa pueblo di Aruba critico pa Hospitaal 

Diamars mainta a drenta 
e tristo noticia cu un 
Baluarte di nos partido 


como tambe di nos pais a 
bay sosega na edad di 74 
aña, señor Harry Croes. 


Partido MEP: 


PARTIDO MEP TA DUNA HOMENAHE NA 
SEÑOR HARRY CROES 


Un Baluarte hopi stima pa nos Partido y pa pueblo di Aruba 


Harry Croes ta un persona 
hopi conoci y stima pa 
e comunidad di Aruba. 
Diamars anochi, Lider 
di MEP, Evelyn Wever- 
Croes acompaña pa algun 
candidato y sostenedonan 
di nos Partido, a reuni 
na Cede di MEP pa un 
momento solemne pa 
recorda e gran personahe 
Harry Croes. Den su 
palabranan cu yen di 
emocion, Lider di MEP a 
conta den corto e legado 
cu sefior Harry a laga pa 
nos Partido y pa pueblo di 
Aruba. 


E partida di Harry tawata 
un shock pa nos tur. Un 
noticia hopi tristo pa nos 
Partido. Harry semper 
tawata cla pa yuda Partido 
MEP. El a yuda tur Lider 
di Partido MEP. Pa nos 
Partido, Harry ta un 
Baluarte. El a dedica su 
bida na nos Partido. El a 
pasa hopi tempo di su bida 
na Cede di MEP, sea ta pa 
atende miles di reunion 
durante trayectoria di 


Partido, pa campañanan 
electoral, pa selecciona 
candidatonan nobo, 
pero tambe simplemente 
pa hunga domino cu 
compañeronan di lucha y 
amigonan di bario di Santa 
Cruz. Harry Croes a biba e 
momento di Augustus scur 
y el a conta e storia aki 
miles di biaha pa asina e 
keda bibo den memoria y 
historia di nos pais. 


Pa Aruba tambe Harry ta 
un Baluarte, den cultura 
y den deporte. E motor 
tras di Festival di Dande. 
Harry Croes tawata hopi 
stima no solamente den e 
bario di Santa Cruz pero 
pa henter Aruba. 


Partido MEP a considera 
oportuno pa bin hunto 
e anochi aki y duna un 
homenahe na Harry na e 
luga na unda cu tur aña, 
17 di maart y algun minuut 
prome cu 120r, prepara 
e bandera pa asina net 
120r di 18 di maart, hisa e 
bandera di Aruba di mas 


grandi na Aruba, cu tambe 
tawata un iniciativa di 
Harry. 


Esaki ta un tradicion di 
Partido MEP riba Dia di 
Himno y Bandera cu cada 
aña ta bira mas emotivo 
ora cu pa 120r di anochi 
habri nos dia nacional 
y wak e bandera di mas 
grandi di nos dushi Aruba 
wordo hisa y bula na laira, 
cu e meson emocion di e 
deseo cu Harry tawata tin 
den su curason, pa cada un 
di nos stima nos pais y pa 
ta orguyoso di nos pais y di 
e simbolonan di identidad 
y libertad di nos pais. 


Nos lo sigui recorda Harry. 
Nos ta gradici Harry 
inmensamente hopi pa 
tur loke el a haci pa nos 
Partido. Lider di MEP, den 
nomber di Partido MEP 
ta desea señora Ligia, 
yiunan, demas famia, e 
famia di MEP y tur cu a 
conoce Harry Croes, hopi 
forsa y cu sefior Harry 
Croes sosega na paz. 

Durante conferencia di 


prensa di Gobierno di 
Aruba diaranson mainta, 
Prome Minister Evelyn 
Wever-Croes a elabora 
riba e interes di 6.9% cu 
Hulanda a duna Aruba 
riba e fiansa haci durante 
pandemia. Prome Minister 
a indica cu el a informa 
Hulanda, cu e interes aki 
no ta uno cu Aruba a yega 
di paga den pasado, y cu 
e ta demasiado halto pa 
wordo considera un ayudo. 
"E  palabracion  tabata 
cu Hulanda lo fia Aruba 
e placa na un interes di 
mercado internacional, 
cu ta rond di 6?6, pero 
lamentablemente, 
Hulanda no ta dispuesto pa 
cambia esaki. Esaki sigur 
ta un decepcion grandi pa 
Aruba, mirando cu como 
pais den Reino, lo spera 
pa haya un ayudo, y no un 
interes cu ta igual cu riba 
mercado internacional", 
Prome Minister a expresa. 


Prome Minister Evelyn Wever-Croes: 


GOBIERNO LO CANA DIFERENTE TRAYECTORIA PA LOGRA BAHA 


E INTERES RIBA E FIANSA DI 6.9% STIPULA PA HULANDA 
"Nos ta kere den e forsa y resiliencia di nos hendenan y como 
pais bendiciona, nos sa cu Aruba lo bay padilanti" 


SIGUIENTE PASONAN: 


SIGUI NEGOCIA PA BAHA E INTERES: 


Otro aspecto 
decepcionante, segun 
Prome Minister, ta e 


hecho cu si Aruba keda cu 
e porcentahe di 6.9% pa 
20 aña, Hulanda lo gana 
un suma adicional riba e 
fiansa di 300 miyon florin, 
cu ta un suma hopi halto 
pa wordo considera un 
ayudo na pais Aruba. 


Tambe, Prome Minister 
a splica cu mirando e 
resultado di e interesnan 
pa cada pais den Reino, por 
nota cu no tin igualdad. Si 
compara Aruba, Corsou 
y Sint Maarten, por mira 
cu Sint Maarten a acepta 
e condicion di regla e 
asunto di Ennia, y a haya 
un areglo na un interes 
di 3.496. Corsou no a 
acepta e condicion, y a 
haya un interes di 5.196. 
Aruba tampoco a acepta 
e condicion di RAFT y a 
haya 6.9%. “E diferencia 


e CU HULANDA / HYBRIDE 


e BUSCA RIBA MERCADO LOCAL OF INTERNACIONAL / 
INTERES TA MAS ABOU CU 6.9% 


PAISNAN 
DEN REINO 


A ACEPTA 
CONDICION? SI 


INTERES 
9?6 


aki no tin hustificacion, y 
ta pone pais Aruba sinti 
cu den e Reino aki, no tin 
igualdad", Prome Minister 
a expresa. 


"Ta importante pa enfatisa 
si, cu e situacion aki no 
lo kibra pais Aruba, y cu 
nos lo sigui padilanti cu 
e siguiente pasonan pa 
purba baha e interes aki", 
Prome Minister a enfatisa. 
Un di e trayectonan pa 
purba baha e interes, ta pa 
sigui na mesa cu Hulanda, 
y purba na yega na un 
solucion hibrido, of pa 
bay busca riba mercado 
internacional un interes 
mas abou. Mientrastanto, 
mirando e scarcedad di 
tempo, Gobierno a haye 
den un posicion cu mester 
a firma cu Hulanda, 


SINT MAARTEN 


CORSOU 


aceptando e interes di 
6.9%, cu e compromiso 
pa busca otro solucion cu 
miho resultado pa pais 
Aruba. 


"Mi mester bisa cu e 
tempo di negosiacion cu 
ta tras di lomba, no tabata 
uno facil. Tambe varios 
expresionnan  incorecto 
di parti di gobernantenan 
y Parlamentarionan 
Hulandes no tabata 
yuda e situacion. Tabata 
temponan pisa cu ta tras 
di lomba, y apesar cu e 
resultadonan actual ta 
decepcionante pa pais 
Aruba, nos lo sigui lucha 
pa bay dilanti. E interes cu 
Aruba a haya, compara cu 
e otro islanan, ta manera 
un castigo y ta mustra 
claramente cu no tin 


igualdad den Reino. Mi ta 
kere cu Reino por a haci 
hopi mas pa nos. 


Aruba ta pasando 
den un  recuperacion 
impresionante, y e 
proyecionnan padilanti 


tambe ta hopi positivo. Nos 
sa cu e bienestar y progreso 
no a yega den tur cas ainda, 
y pesey nos compromiso ta 
pa sigui traha y percura 
pa e progeso aki yega tur 
caminda. No ta e Gobierno 
aki a causa e problemanan 
di e pais aki, pero nos ta 
comprometi pa soluciona 
nan. Nos ta kere den den 
e forsa y resiliencia di nos 
hendenan, y como pais 
bendiciona, nos sa cu 
Aruba lo bay padilanti", 
Prome Minister Evelyn 
Wever-Croes a expresa. 

MINISTER THIJSEN A FELICITA CURACAO 


PA CU NAN DIA NACIONAL 


Menu 12 okt! 


Y AWOR NOS TIN MINI BOX 
pa solamente 10 florin!!! 


-Galiña stoba 

-Mochi pisca 

-Steak di weya 

-Chicken cutlet 

-Special, Balchi pisca +sopi | 
-Porkchop 

-Sopi galiña Santa cruz 36 


746-3571 jama pa pedido 


565-3232 


— Minister 
Plenipotenciario mr. 
Ady Thijsen a atende 
un recepcion na ‘Cas di 
Corsow na ocacion di 
celebracion di 13 aña di 
Dia di Curacao. Akinan 


Den Haag 


Minister Thijsen den 
nomber di Gobierno di 
Aruba a felicita Minister 
Plenipotenciario di 


Curaçao Carlson Manuel 
cu nan dia. 

Durante e recepcion 
Minister Thijsen a papia 
cu diferente embahador, 
manera embahadora di 
Colombia, embahador di 
Kazachstan y embahadora 
di India. 


Desde 10 di October 2010, 


Curaçao y St. Maarten a 
bira un pais autonomo den 
Reino Hulandes y dia aki a 
keda aclama pa Gobierno 
di Curacao como un Dia di 
Fiesta. 


Nota pa redaccion: E 
potretnan ta cortesia di 
Arubahuis 


Public Announcement: APA Initiates Allocation of Plots at Barcadera Business Park 


Aruba Ports Authority NV ('APA') holds in long lease (erfpacht) approximately 10 hectares of 
developable land located near Barcadera Harbor, Aruba. This area can accommodate the development 


of approximately 15 parcels. 


APA wishes to grant said parcels in sub long lease (ondererfpacht) to third parties that primarily engage 
in harbor-related businesses, mainly logistics, warehousing, indoor loading and unloading operations, 
and small-scale manufacturing. Retail, storage for use by individuals, residential use, storage of 
fireworks, weapons, ammunition and hazardous materials (not a limited list), are prohibited. 


For more information please visit https://www.arubaports.com/main/barcadera-business-park/ 


DESSERTS 


MB. SPECIAL. 
MAIN ANNOUNCEMENT 
BRANCH | 6:30PMTO  — : FORALLCMB 


Entrada Entrada ta inclui 2 item na e Street Food tent di bo gusto, 1 item 
di dessert y 2 bebida (soft drink of cerbes) cortesia di Tropical 


EJCM BANK Afl. 15.00 Bottling Company. 


FCVR  TURFONDORECAUDALOBAI NA BENEFICIO DI VICTIMANAN DI VIOLENCIA RELACIONAL 

Accidente pisa entre brommer BMW y un Kia 
Picanto, dos persona transporta den estado 
critico pa Hospitaal 


L.G.Smith 
Adriaan Laclé Boulevard 


Boulevard/ 


-  Diaranson  marduga 
algo prome cu 1'or, polis y 
ambulnce ta wordo alerta 
di un accidente pisa ariba 
e crusada di Adriaan Laclé 
Boulevard cu L.G.Smith 


Boulevard. 
Brommer cu auto 


Tawata trata di un 
Kia Picanto shinishi y 
brommer marca BMW 
S1000R. 


eM 


W 
II 


Ariba e brommer tawata 
tin dos persona, un 
cabayero y un dama. 
Ambos a ser haya den 
situacion serio benta ariba 
caminda. 


Testigo 


Na e sitio nos a papia cu 
dos testigo. Ambos tawata 
tin un version. Segun un 
di e testigonan; e brommer 
no tawata biniendo cu luz 
y e segun e otro testigo e 
brommer tawata tin su luz 
cendi. 


Locual a sosode 


Na e sitio nos a compronde 
cu e Kia Picanto tawata 
bayendo direccion pariba 
y e brommer lo tawata 


biniendo cu velocidad 
bayendo pabou. 
Eynan ta  sosode un 


impacto frontal; unda cu e 
brommer BMW casi nada 
a resta di dje, y unda e 
dama ariba dje ta bay cay 
como un 30 pa 50 meter 
mas pabou ariba acera. E 
cabayero a keda benta mas 


cerca di e brommer. 


Varios partinan di e BMW 
a spart meternan leu; di 
unda e impacto a tawata. 


Tres ambulance a 
presenta na e sitio unda 
cu rapidamente a prepara 
e dama y sali cu maximo 
urgencia direccion 
Hospitaal. Despues un 
otro ambulance a sali cu e 
cabayero. 
Algun departamento 
a  wordo notifica y 
por a mira manera 
BFTO(departamento 
tecnico) y tambe 
Specialista di Trafico, 
Fiscal y Hefe di Trafico. 


Pues full un investigacion a 
cuminsa e ora ey, mirando 
e magnitud di e accidente. 


Chauffeur di e Kia Picanto 
a wordo deteni na e sitio, y 
ta wordo hiba den patruya 
mes pa warda, unda cu lo 
bay haci otro test mas di 
alcohol cu ne. 
Paramediconan mester 
a haci un check up cu un 
di e testigonan, debi cu e 
la bira malo di locual e la 
presencia. 


E accidente aki ta sosode 
exactamente unda tin 


un cruz, di un accidente 
di brommer cu a sosode 
un 2 aña y mey pasa cu 
resultado fatal. 

MINISTER ENDY CROES HUNTO CU BIKING SOUAD ARUBA & 
IBISA A ANUNCIA E DI DOS (2) EDICION DI E AWARENESS RIDE 
Cu ta tuma luga diadomingo 29 di october proximo 


Diaranson mainta, 
durante un conferencia 
di prensa IBISA y Biking 
Squad Aruba a lansa e 
di dos (2) edicion di e 
Awareness Ride 2023 cu 
ta tuma luga diadomingo 
29 di october proximo. E 
recorido ta di 44 KM y ta 
sali pa 6:30 di maita for di 
ex Bushiri Beach Hotel y lo 
bay rumbo Noord. E meta 
di e Awareness Ride ta pa 
conscientisa automobilista 
— y ciclistanan pa ora nan 
ta uza caminda pa ambosta 
consciente di e reglanan di 
trafico, nan siguridad y pa 
duna otro respet. Tambe, 
pa e dofionan di cacho tene 
cuenta cu nan mascota pa 
e ta den cura mirando cu 
nan por ataca e ciclistanan 
cu consecuencia negativo. 


E idea pa e proyecto di 
conscientisacion a nace 
afia pasa door di Sr. 
Rubert Paesch lider di 
Biking Squad Aruba y su 
ekipo. Sr. Paesch a trece 
dilanti nan  inkietud- 
y preocupacionnan. 
Lamentablemente e ultimo 
tempo tin hopi accidente y/ 
of incidente ta sosode cu 
ciclistanan riba caminda. 


Un otro problematica cu 
e ciclistanan ta topa cu ne 
ta cachonan los pafo di 
cura cu ta ataca y morde 
nan causando daño tanto 
fiscamente como material. 


Minister Endy Croes a 
enfatisa cu e ta apoya 
eventonan asina cu ta 


conscientisa Pueblo 
di Aruba. Alabes 
mandatario di Deporte 
ta pidi cooperacion di 


tur automobilista pa 
tene cuenta cu e mainta 
aki y baha velocidad. 
Concluyendo, Minister 
Endy Croes ta felicita 
Biking Squad Aruba y 
IBISA cu e proyecto di 
conscientisacion aki y 
ta invita comunidad pa 
participa na e Awareness 
Ride 2023 dia 29 di october 
proximo. E ciclistanan cu 
ta desea di participa por 
registra via e link riba e 
pagina di Biking Squad 
Aruba. 


STATEN VAN ARUBA 


OPENBARE BIJEENKOMST OP 12 OKTOBER 2023 OM 
14:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Agenda: 


Toelichting door de Minister van Algemene Zaken, Innovatie, 
Overheidsorganisatie, Infrastructuur en Ruimtelijke Ordening, mw. mr. E.C. 
Wever-Croes over de leenovereenkomst herfinanciering Covid-leningen van 
10 oktober 2023. 


De Griffier, 


mr.drs. Herman Ch. J. Hek 

SINT MAARTEN, CORSOW Y ARUBA TA FIRMA 
ACUERDO PA FIANSANAN DI COVID 


Sint Maarten, Corsow y 
Aruba a firma e acuerdo di 
fiansa pa refinanciamento 
di e fiansanan di Covid. 
Hulanda a mustra boluntad 
pa refinancia e fiansanan 
na un balor di 1,17 biyon 
euro, paso ya tabata conoci 
cu e Paisnan no ta capas 
pa paga esaki den un solo 
biaha. Durante pandemia 
di Covide fiansanan tabata 
necesario, paso e Paisnan 
mes no tabata dispone 
di suficiente medionan 
financiero pa frena e 
consequencianan negativo 
di Covid, y pues tabatin 
mester di sosten den esaki. 


Banda di e fiansanan 
Hulanda a duna e Paisnan 
den e temporada ey 
yudansa humanitario na 
balor di mas di 220 miyon 
euro. 


Riesgo pa caha di gobierno 


E negociacionnan 
tocante e condicionnan 
parefinanciamento ta 


canando for di februari di 
e aña aki. Hulanda tabata 
dispuesto na refinancia e 
fiansanancontra un interes 
abou si e Paisnan lo a 
cumpli cu alguncondicion. 
Esaki tabata necesario 
paso Hulanda mes tambe 
mester fia  plaka cu 


interes di 3,2%, pa haci e 
refinanciamento  posibel. 
A pidi tur pais pa haci un 
calculacion independiente 
di e  refinanciamento. 
Asinapor a determina 
e carga di debe pa cada 
pais. Na mes momento e 
Paisnan por a presenta 
nan plannan pamehora e 
economia. Adicionalmente 
tabatin alguncondicion 
specifico pa Aruba, 
Sint Maarten y Corsow 
cumester yuda e paisnan 
aki cu ta financieramente 
vulnerabel evita 
problemanan financiero 
den futuro. Hulanda a 
buta e condicionnan aki 
paso e riesgo pa e paisnan 
y Hulanda ta sumamente 
halto si no cumpli cupago 
di e fiansa. 


Aruba 

Despues di consultanan 
intensivo cu Aruba den e 
ultimo dianan, a ahusta e 
acuerdo difiansaribaalgun 
punto. Hulanda ta ofrece 
Aruba refinanciamento di 
mas aña di e debe contra 
un interes di 6,996. Esaki 
ta den lifia cu e interes cu 
Hulanda lo pidi paisnan 
cu un creditratingabou, 
igual na esun di Aruba. 
Si Aruba bay di acuerdo 
cu e Ley di Reino, e pais 
ta bin na remarke pa 


un interes mas abou di 
alrededor di 3,4%. Un 
Lei di Reino ta necesario 
paso e ta contribui na bon 
manehofinanciero. Ta un 
condicion importante pa 
finansaspublico sano pa 
tambe den temporada di 
contratiempo por realisa 
suficiente inversion pa 
habitantenan. Hulanda 
ta dispuesto di papia 
tocante di adaptacion 
di e proposicion di ley 
actual, pero ta considera 
importantecunoporadapta 
normanan di presupuesto 


unilateralmente. 

Corsow 

Pa tanto Corsow como 
Sint Maarten tabata 


necesario di tin un acuerdo 
administrativo pa un plan 
di rescate financieramente 
realistico y solido pa 
e compania di seguro 
debilita, ENNIA. Un plan 
di rescate tabatanecesario 
paso entrante 1 di yanüari 
2024 tabatin e peliger 
di pobresa pa 30.000 
asegurado na ambos pais. 


Tanto e  habitantenan 
como œe  Paisnan lo 
haya  nanconfronta cu 


consecuencianan personal 
y social grandi. Apesar cu 
Corsow a firma e acuerdo 
di fiansa, e la mara tres 
condicion na esaki. 


Hulanda a bay di acuerdo 
cudos di e condicionnan 
aki. Ta trata di un reserva 
dor di Conseho di Minister 
di Corsow y — si esaki ta 
necesario — di parlamento 
pa aprobacion di e acuerdo 


di fiansa. Hulanda 
sinembargo ta considera 
esaki como condicionnan 
disolviente pa e acuerdo 
di fiansa. Esakita nifica 
cu e acuerdo di fiansa ta 
caduca si no binaprobacion 
di e conseho di minister 
of parlamento di Corsow. 
Esaki ta buta cu henter e 
fiansa lo tareclamabel di 
forma inmediato. E di tres 
condicion di Corsow ta toca 
e contenido di e acuerdo di 
fiansa. Hulanda a presenta 
su interpretacion di esaki y 
a puntraCorsow si esaki ta 
cuadra. Asina cu Hulanda 
ricibi e confirmacion aki, 
lo tin un acuerdo definitivo 


cu Corsowtambe pa e 
acuerdo di fiansa. 
Sint Maarten 


Sint Maarten tabata 
prome pa firma e acuerdo 
di  fiansadespues cu 
anteriormente nan 
a duna di conoce cu 
nanta bai di acuerdo cu 
sea un inicio nobo of 
liquidacion di ENNIA. 
Pa e motibo aki Hulanda 
a ofrece Sint Maarten un 
refinanciamento a corto 
plaso contra e interes 
masabou (3,496). Asina 
yega un solucion solido 
pa ENNIA cu cua tur 
Pais ta bay di acuerdo, 
lo converti esaki den 
un fiansa di plaso largo 
caminda mensualmente 
ta paga interes so 
(aflossingsvrij), mescos cu 
a acordaanteriormente. 


Cas cu a kima ta pertenece na conocido recidivista 


San Fuego - Diamars anochi algo 
prome cu 8'or 911 ta haya informacion 
cu lo tin un cas na candela na San 


Fuego. 


Polis na su yegada a bin topa enberdad 
cu un candela grandi na e dicho adres. 


candela. 


Segun nos por a compronde lo ta trata 
di e cas unda e recidivista Jean Pierre 


Croes ta biba. 


Algun rato despues dos unidad di 
Brandweer a presenta y tambe OVD. 
Den algun rato nan a domina e 

Prome Minister Evelyn Wever-Croes: 

Gobierno ta firma acuerdo di pago cu Hulanda na un interes di 6.9% 


MIENTRAS GOBIERNO TIN TE CU DECEMBER PA 
SIGUI NEGOCIA RIBA ALTERNATIVA HIBRIDO PA 
BAHA E INTERES MAS 


“Nos a acepta e 6.9% aworaki pa asina nos rescata e reputacion financiero di nos 
pais y pa no pone Aruba na niun riesgo di bay den default" 


Diaranson mainta, den 
Conferencia di Prensa di Gobierno 
di Aruba, Prome Minister Evelyn 
Wever-Croes hunto cu Minister 
Ursell Arends, a elabora riba e 
acuerdo cu Gobierno di Aruba a 
firma cu Hulanda dialuna 10 di 
October. 
Manera conoci, durante e 
pandemia, Aruba a presta for 
di Hulanda 916 miyon florin pa 
cumpli cu diferente obligacion cu 
nos pueblo. Entre otro, Gobierno 
a introduci e proyecto di FASE pa 
yuda esnan cu a perde trabou; a 
bin cu e proyecto di Loonsubsidie 
pa yuda e sector priva pa mantene 
nan trahadonan riba nan payroll. 
Y asina, Gobierno a introduci 
varios otro proyecto di sosten cu 
sigur 1 di cada 2 adulto mester a 
depende riba esakinan. 


Fiansa: 

Prome Minister a remarca cu 
un di e motibonan cu Aruba 
su recuperacion tawata asina 
impresionante y asina tempran, 
segun IMF tambe, ta danki na e 
hecho cu Gobierno di Aruba a tuma 
e desicionnan aki hopi tempran 
durante e pandemia. E fiansa aki 
tawata necesario pa salba bida di 
hende y pa recupera nos pais. E 
fiansa aki, a vence dialuna 10 di 
October. 


Opcionnan cu Hulanda a 
duna: 

Prome Minister a enfatisa cu 
durante e ultimo  lunanan, 


Gobierno di Aruba a negocia cu 
Hulanda pa yega na solucionnan 
pa paga e debe aki. Hulanda a 
duna Aruba dos opcion. E prome 
opcion ta pa refinancia e debe aki 
na interes di mercado. E di dos 
opcion tawata cu si Aruba kier un 
interes mas abou, Aruba lo mester 
cumpli cu condicionnan entre 
otro pa duna Hulanda un Ley di 
Reino (Rijkswet) pa entrega nan e 
supervision financiero di nos pais, 
e RAFT. 


Parlamento no a aproba 
RAFT: 

Parlamento di Aruba, manera 
conoci, a indica cu no ta sostene 
e Rijskwet aki, RAFT y a pasa 
un mocion den Parlamento na 
unda cu mayoria den Parlamento 
a aproba pa trek in e RAFT 
pasobra esaki lo perhudica nos 
crecemento perhudicando tambe 
e economia di nos pais. Esakinan 
ta tambe e comentarionan cu 
henter Parlamento a haci despues 
di a ricibi e ley di RAFT aña 
pasa, incluyendo esnan cu awo si 
ta na fabor pa sigui cu e RAFT, 
esta Fraccionnan di Accion21, 
MAS y e dos parlamentarionan 
independiente cu a sali for di 
Partido AVP. Cu e mocion pasa 
den Parlamento, no tin RAFT mas 
riba mesa riba decision y ultimo 
palabra di Parlamento. 


Alternativa hibrido: 

Despues, Gobierno di Aruba a 
sigui negocia y actualmente ta riba 
mesa e alternativa hibrido. Un 


aternativa den cua algun aspecto 
ta wordo regla den e Rijkswet 
y algun ta wordo regla den e 
Landsverordening mes y asina 
purba acomoda ambos banda, 
Hulanda y Parlamento di Aruba 
den e descusionnan aki. 


Prome Minister a duna di conoce 
cu pa traha riba e alternativa 
hibrido ta tuma tempo y Aruba a 
haya tempo tambe te cu fin di aña 
2023 pa Aruba y Hulanda yega na 
un acuerdo riba nivel di Gobierno. 
Gobierno den esaki a fiha un 
meta pa 1 di December yega na 
un acuerdo pa asina e interes 
baha mas di loke cu e ta aworaki. 
Mientras tanto, mester a cera un 
acuerdo di refinanciamento en 
bista di e fecha di vencemento 
stipula di 10 di October. 


E acuerdo: 
Minsiter di Finansa, Xiomara 
Maduro a firma e acuerdo di pago 


aki dialuna 10 di October. Den e 
acuerdo, Hulanda a ofrece Aruba 
un fiansa pa 20 aña na un interes 
di 6.996. "Gobierno di Aruba no 
ta di acuerdo cu e interes aki y 
a purba negocia riba esaki pero 
Hulanda no a duna oido. Nos a 
acepta e 6.996 aworaki pa asina nos 
rescata e reputacion financiero di 
nos pais y pa no pone Aruba na 
niun riesgo di bay den default pa 
niun di e debenan di Aruba. Esaki 
sigur ta importante pa Gabinete 
Wever-Croes II”, Prome Minister 
a enfatisa. 


Prome Ministera indica cu despues 
di a firma e acuerdo, Gobierno di 
Aruba a informa extensamente 
Parlamento di Aruba, Eerste 
Kamer y Tweede Kamer di esaki. 
Proximamente, Gobierno di Aruba 
lo duna informacion y splicacion 
na gremionan sindical y comercial 
y pa contesta cualkier pregunta cu 
nan por tin al respecto. 

Pastoral Hubenil Aruba cu fiesta na honor 
di Beato Carlo Acutis 


Ken tabata Carlo Acutis? 
Carlo a nace 3 di mei 1991 
na London Inglatera, ca- 
minda su mayornan, An- 
drea Acutis y Antonia 
Salzano, tabata traha. AI- 
gun siman despues famia 
Acutis a muda pa Milan, 
Italia. 


Carlo a wordo diagnostica 
cu lleucemia ora e tabata 
adolescente y el a dicidi di 
ofrece su sufrimentonan 
“na Señor, Papa y Iglesia”. 


El a fayece 12 di october 
2006, dia di Birgen di Pi- 
lar. El a pidi pa wordo dera 
na Asis, debi na e gran 
amor cu e tabata tin pa 
San Francisco di Asis. 


E causa pa su beatificacion 
y canonisacion a habri na 
2013. A declar'e venerable 
na 2018 y su beatificacion 
a sigui dia 10 di october 
2020. 


E beato tabata aficiona na 
weganan di video y pro- 


Gradicimento y Invitacion 


Pa medio di esaki famia kiera gradici tur esnan 
cu na un manera of otro a duna nos sosten, con- 
suelo y forsa 
durante e tempo dificil cu e fayecimento y entiero 
di nos defunto stima: 


a di atencion ta di hopi aprecio y un 
g ten pa nos. Un danki na un y tur cu a 
manda carchi, krans, whatsapp, email y a hasi 
yamada nan telefonico. 


Boso muestra di atenshon tabata un gran con- 
suelo pa nos. 


Na mes momento nos ta invita famia, bisiña-, 
amigo- y conocirnan 
pa compaña nos na 3 Santo Sacrificio di Misa 
na misa San Franisco na Playa; diahuebs 12 di 
october pa 7 pm, diabierna 13 di october pa 7 pm y 
diabierna 14 di october pa 7 pm 


Boso presencia ta altamente aprecia. 


gramacion di computer. 
E tabata stima futbol y 
eucarestia, cual a genera 
hopi interes den henter 
mundo. 


Tabata tin un triduo na su 
honor dianan 9, 10 y 11 di 
october na Parokia Santa 
Filomena na Paradera y 
awe dia 12 di october ta 
celebra su fiesta. Un y tur, 
specialmente  hobennan 
ta keda cordialmente in- 
vita pa e santa misa 7'or 
di anochi na Paradera, na 
honor di Beato Carlo Acu- 
tis, patrono di tur hoben. 


FUNDACION VENERABLE 
JOSE GREGORIO HERNANDEZ 


TANKI LEENDERT 128 


Nobena na honor di Beato José Gregorio Hernández 


E luna aki, Fundacion Venerable José Gregorio Hernández, lo celebra su nobena na 
honor di Beato José Gregorio Hernández, pa asina nos prepara nos mes pa su fiesta 


diahuebs 26 di october venidero, cu ta dia di su fecha natal. 


Nos fundacion ta preparando un nobena biblico y cada dia ta bay tin un diferente 
reflexion cu e intencion pa dia ey. 


E skema di e diferente dianan di e nobena ta manera ta sigui: 


E prome dia ta dedica na Mundo henter; Di dos dia ta dedica na nos Mayornan; Di tres 
dia ta dedica na nos Mucha- y Hobennan; Di cuatro dia ta dedica na Matrimonio ; Di 
cinco dia ta dedica na Iglesia, Papa y Clero; Di seis dia lo tin Rosario bibo y ta dedica na 
Esnan den necesidad; Di shete dia ta dedica na tur Dokter y Esnan cu ta traha den 
Salubridad; Di ocho dia ta dedica na nos Gobernantenan y Di nuebe dia ta dedica na tur 


Enfermo- y Adultonan Mayor. 


Riba e di nuebe y ultimo dia di e nobena, tur hende por bin cu un bela pa ofrece na nos 


dushi Mama Maria. 


Durante tur e dianan di e nobena, ta bay tin macuto na entrada di Sitio pa tur devoto por 


haci donacion di cumestibel pa esnan menos afortuna. 


Un y tur ta keda cordialmente invita pa bin participa na e nobena cu ta cuminsa diamars, 
dia 17 di october pa 7'or di anochi y lo sigui asina pa tur e nuebe dianan na nos Sitio di 
Oracion, situa na Tanki Leendert 128. E fiesta mes cu santa misa di Sanacion ta bay ta 


diahuebs, dia 26 di october pa 7”or di anochi. 


Diahuebs 12 October 2023 


SO 


Pag. 11 


ORANJESTAD: E acceso 
na informacion ta un pilar 
fundamental di un democ- 
racia saludabel y trans- 
parente. Recientemente, 
sra. Aquannette A. Gunn, 
miembro di Parlamento, a 
bin ta enfrenta obstaculo 
pa haya e mas di 30 docu- 
mento cu Minister Tjon a 
pone “ter inzage' durante 
e Reunion Cera (Besloten 
Bijeenkomst) relaciona cu 
e lease” di helicopter pa 
KPA cu a tuma luga dia 21 
di september ultimo. 


Riba 25 di september Par- 
lamentario Gunn a dirigi 
un peticion na e Minister 
Tjon pa asina conforme 
AB 1999 no 12, e Manda- 
tario percura pa manda 
Parlamento un copia di 
tur e documentonan. Min- 
ister Tjon su contesta riba 
peticion di sra. Gunn taba- 
ta uno negativo. Minister 
Tjon a hustifica su nega- 
cion riba e aspecto di con- 


Aquannette Gunn (MAS) 
“Transparencia Gubernamental” 
di Gabinete Wever-Croes ta un mito 


fidencialidad y datonan 
personal di varios perso- 
na. E parti mas absurdo 
di su carta tabata unda 
e Mandatario ta pone su 
mes disponibel pa bin 
Parlamento un bes mas pa 
pone e documentonan “ter 
inzage. 


Riba 6 di oktober sra. 
Gunn a dirigi un carta na 
Minister Tjon haciendo 
peticion un bes mas pa 
ricibi e documentonan. 
Den e carta el a acentua 
riba varios aspecto, entre 
otro: 

E rol crucial cu Parlamento 
tin cu desplega pa loke ta 
e supervision di e maneho 
di Gobierno y garantisa 
transparencia y respon- 
sabilidad di nos sistema 
democratico. 

Derecho di Parlamento pa 
haya informacion ta an- 
cra den articulo 111.17 di 
nos Constitucion. Den e 
mesun articulo ta elabora 


Hai 

cu e unico momento cu e 
Mandatario por haci un 
excepcion di no cumpli cu 
su deber pa facilita infor- 
macion na Parlamento ta 
den caso cu e informacion 
ta bay contra e interes di e 
Pais of di Reino. 

E Parlamentario a hasta 
elabora cu tin forma con 
pa garantisa e privacidad, 
sin cu e Mandatario tin cu 
keda sin cumpli cu su de- 
ber, door di por ehempel 
anonimisa e nombernan. 


Sra. Gunn ta considera e 
motivacion cu Minister 
Tjon a duna pa no com- 
parti e documentonan y pa 
pone su persona disponi- 
bel pa bin Parlamento un 
bes mas y pone tur docu- 
mento ‘ter inzage como un 
falta di respet. Pues no ta 
su competencia como Min- 
ister determina con, na 
unda y ki ora mi ta haci mi 
trabou na e manera mas 
efectivo y responsabel. 


Parlamentario Gunn un 
biaha mas ta bisa enfati- 
camente cu e bala ta den 
scochi di Minister Tjon, 
pero loke si e kier laga bon 
cla ta cu Parlamento tin e 
obligacion di ta critico pa 
mantene un nivel halto di 
transparencia y respon- 
sabilidad di nos Gobierno. 


Pa finalisa sra. Gunn ta 
haci un apelacion na Gobi- 
erno pa busca un balansa 
entre proteccion di infor- 
macion y transparencia, 


MI TIN 


Bo por yudami door 


di... 


...scucha y test mi pronunciacion 
verbal 

...usa imagennan 

...no dunami demasiado instruccion 
pareu 

...comproba si mi a compronde e 
tarea corectamente 

...puntrami mas biaha con mi ta 
siñando 


Asina e ta pa mi 


Y Mi no ta gusta lesa den klas 

Y Ta dificil pa mi cuminsa cu un 
tarea 

Y Mi ta haya instruccion hopi 
biaha confuso 

Y Mi tin hopi biaha problema cu 
berguensa y miedo di faya 

Y Mi mester semper traha mas 
duro pa algo cu pa otronan por ta 
mas facil 


Pa mas informacion: 


Fundacion pro persona cu Dislexia 
Fundacion Pro Persona cu Dislexia 


y pa garantisa cu e repre- 
sentantenan di e pueblo 
tin e acceso necesario na 
informacion pa por haci 
nan trabou cabalmente. 


DISLEKIA 


Bo tabata sa cu... 
...dislexia ta hereditario? 
...ami ta un pensado creativo? 
...mi ta prefera di haci algo y no 
scirbi? 
...hopi biaha mi ta pensa den 
imagennan? 
...hopi empresario tin dislexia? 
...hopi biaha dislexia ta hunto cu 
ADHD of discalculia? 


Esaki no ta corecto 


...Mi no ta floho! 

...Mi no ta bobo! 

... Mi no ta sin interes! 
...Dislexia no ta kita door di 
practica extra hopi. 


OCTOBER is 


AWARENESS 


* fundacionprodislexiaegmail.com 
e (297) 566-0140 


AY 

Bruce Harris a scoge e miho bringadonan di 
Best of the Best Truescore 


Den fin di siman Best of 


ba 2023 a resulta di ta e 
evento di Taekwondo di 
aña 2023 y esun mas mira 
ariba website pa tur esnan 
cu no por tabata presente. 


Bruce Harris di Merca a 
bin Aruba, specialmente 
pa Best of the Best y pa 


wak e 
Generation 3 Overlay 
Headgear funciona aki 


na Aruba pa prome biaha 
hunto cu 

Jin Song inventor di e 
sistema electronico. 


Bruce Harris a admira 
tur e bringadonan cu pa 
su persona tur ta ganado, 
apesar cu nan 

a perde y lo kier bolbe Aru- 
ba bek pa waknan den ac- 
cion di combate. Den cada 
categoria Bruce Harris a 
scoge e miho bringadonan 
door di nan corage y nan 
potencial pa Taekwondo. 
Bruce Harris a scoge e 
siguiente bringadonan. 


Den categoria Infantil a 
sali Xenon Nurse di Bra- 
zil Taekwondo Stichting y 
Emily Veiga di Merca. 

Den categoria Cadet a sali 
Lorenzo Veiga di Merca y 
Girlainy Thiel di Estrella 


the Best Truescore Aru- 


Taekwondo & Martial Arts 
Foundation. 


Den categoria Junior a 
sali Theveon Donker for di 
Corsou y Jewell Illidge di 
Expect the Unexpected 
Taekwondo Foundation. 


Den categoria Adulto a sali 
Chivaro Aniepa y Danique 
Wirokarto di Surinam. 


Surinam a logra bay cu e 
copa di Best Team cu un 
total di 121 punto. 


i 

Parlamentario Gunn kier claridad y 
transparencia riba varios aspecto di Arubahuis 


E falta di 


claridad y 
transparencia den varios 
aspecto di Arubahuis a 
yega na un punto critico. 
Diabierna miembro di 
Parlamento, sra. Aquan- 
nette A. Gunn, a dirigi 
un serie di preguntanan 
penetrante na Minister 
di Asunto General, In- 
novacion, Organisacion 
Gubernamental, Infra- 
structura y Planificacion 
Teritorial, sra. mr. Ev- 
elyna C. Wever-Croes, 
tocante e nombramento 
temporal di e directora 
interino, e reorganisacion 
di Arubahuis, e maneho 
di e edificio y su renoba- 
cion, y e proceso di selec- 
cion y nombramento di e 
director nobo. 


Nombramiento temporal 
di directora interino 

Dia prome di juni 2022, 
sra. Glenda Hernandez a 
keda nombra como drec- 
tora interino di Aruba- 
huis pa un termino di 3 
luna. E nombramento di 
sra. Hernandez a causa 
un sentimento mixto bou 
di e comunidad di Aruba 
y mas ainda e forma con 
su nombramento a keda 
anuncia. Segun e ex Min- 
ister Plenipotenciario, sr. 


Guilfred Besaril e taba- 
ta sumamente contento 
cu nombramento di sra. 
Hernandez, pues el a de- 
clara cu sra Hernandez 
lo reenforsa e organisa- 
cion y tambe su persona 
lo yuda den e transicion 
di Arubahuis. Tambe e 
ex mandatario a duna di 
conoce cu Arubahuis lo 
muda temporalmente den 
otro edificio, pa asina 
renoba e edificio situa na 
R.J. Schimmelpenninck- 
laan. 


Ironia di bida ta cu 9 dia 
despues, esta 10 di juni 
2022, sr. Besaril a declara 
cu el a entrega su retiro 
como Minister Plenipo- 
tenciario. N'e momento 
ey e motibonan cu el a 
duna pa tuma tal deci- 
sion, tabata simplemente 
un burla (falta di integ- 
ridad y transparencia) pa 
cu e Pueblo Arubano. Na 
final di cuenta a sali na 
cla cu e motibonan pakico 
e mester a retira ta debi 
na malversacion y fraude 
cu placa di pagadonan di 
impuesto di Aruba. 

Gobierno di Aruba (lesa: 
Prome  Mandatario di 
Aruba, sra. mr. Evelyna 
Wever Croes) a indica 


cu sra. Hernandez lo 
structura e organisacion 
Arubahuis, cual e tin 3 
luna di tempo pa haci tal 
y cu simultaneamente 
den etres luna ey lo inicia 
cu e ‘werving en selectie 
procedure” di un director 
nobo pa Arubahuis. 


Un anuncio pa e funcion 
di director a keda publica 
y e ultimo dia pa por a re- 
acciona tabata 30 di juni 
2022. Mientrastanto e 
nombramento temporal 
di 3 luna a prolonga te 
dia di awe. Pues sra. Her- 
nandez tin mas cu un aña 
y cuatro luna den dicho 
funcion. 


Reorganisacion di Aruba- 
huis 

Minister President di 
Aruba a indica cu un di 
e tareanan mas cardinal 
di e directora interino, 
sra. Hernandez ta cu su 
persona lo encarga pa 
structura e organisacion 
di Arubahuis. E Prome 
Mandatario a enfatisa cu 
e tempo cu e directora in- 
terino tin pa haci tal ta 3 
luna. 


Mientrastanto 16 luna a 
transcuri y e Parlamen- 
tario ta di opinion cu ta 
na luga y ta su deber pa 
dirigi preguntanan rela- 
ciona cu e aspecto di e 
reorganisacion di Aruba- 
huis pa asina haya clari- 
dad. 


Renobacion di e edificio 
di Arubahuis 

Prome cu e pandemia di 
covid-19 tabatin plannan 
pa renoba e edificio di 
Arubahuis situa na R.J. 
Schimmelpennincklaan, 
pero debi cu Pais Aruba 
no tabata dispone di e es- 
pacio financiero a dicidi 
di pone e plan di renoba- 
cion “onhold”, pero na fi- 
nal di e di dos cuartal di 
2022 Arubahuis a muda 


den un localidad tem- 
poral. Durante e bishita 
di e Prome Minister na 
Arubahuis na juli 2022, 
su persona a indica cu e 
procedura pa loke ta trata 
e edificio di Arubahuis ta 
bay start. Ademas el a de- 
clara cu e siguiente paso 
ta pa bin cu un “bouw 
technisch  onderzoek'pa 
determina kico lo mester 
pasa cu e edificio. En- 
tretanto mas di un afia a 
pasa y nos fraccion kier 
tin claridad den e aspecto 
aki. 


Nombramento di un di- 
rector nobo 

Inicialmente e procedura 
pa haya un director nobo 
pa Arubahuis mester a 
cana paralelo cu e 3 luna 


di nombramento di sra. 
Hernandez. 


Den e anuncio pa e fun- 
cion di director cu a keda 
publica, e ultimo dia pa 
por a reacciona tabata 
30 di juni 2022. Nos ta 
15 luna despues y te na e 
momento aki no a nom- 
bra un director nobo. 


Parlamentario Gunn ta 
subraya cu fraccion di 
MAS ta haci un apela- 
cion pa haya contes- 
tanan concreto y detaya, 
y pa un maneho trans- 
parente y etico den tur 
asunto gubernamental. 
Nos fraccion ta para cla 
pa defende e derecho di e 
Pueblo pa sa y pa ser in- 
forma na manera adecua. 


TEMPO: 

AWE TARDI Y AWE NOCHI: LEVEMENTE TE 
PARCIALMENTE NUBLA Y GENERALMENTE 
SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 


TEMPERATURA MAXIMO 33 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 34 PA 45 GRADO CEL- 
SIUS 
UV INDEX: 12 


VALIDO TE DIAHUEBS 12 DI OCTOBER 2023, 
18:00 ORA 


POTENCIAL DI AWACERO PA PROXIMO 24 ORA: 
1 MM; LOCALMENTE ESAKI POR TA DIFE- 

PEE - 

REGISTRACION DI TEM 


AWACERO (MM) DEN U! 
S'AM): 


WESTPUNT: MAX 33 / MIN 28 / 
STA ROSA:MAX 33 / MIN 28 / 0.0 MM 


PRONOSTICO DI TEMPO PA PROXIMO 3 DIAN- 
“AN: 
PARCIALMENTE NUBLA CU UN AWACERO 
BREVE. 

BIENTO LO TA FOR DI DIRECCION OOST TE 
OOST- ZUIDOOST Y MODERA TE BASTA 
FUERTE; 

POSIBLEMENTE FUERTE DEN RAFAGA. 
TEMPERATURA (GRADO CELSIUS) 
MAX / MIN LO TA: 32 / 27 


pn 

Diversion den solo pa miembronan di famia 
di Hilton Aruba Caribbean Resort & Casino 


PALM BEACH - The Hil- 


ton su famia reciente- 
mente a bay lama pa un 
dia glorioso di diversion 
den solo. 

E departamento di Recur- 
sonan Humano a haci un 
bon trabao den prepara 
un dia pa refresca for di e 
calor pa e empleadonan y 


nan famia. 


E invitacion tabata pa bay 
De Palm Island pa un pro- 
grama yena di actividad, 
cual a ricibi un tremendo 
respondi.  Empleadonan 
por a kies entre dos dife- 
rente dia, y nan miembro- 
nan familiar a keda inclui 


tambe den e invitacion. 
Hopi a probecha di e opor- 
tunidad pa por pasa un 
dushi tempo cu nan ser- 
nan keri na lama. 


Empleadonan tabata hopi 
contento di por a disfruta 
di e diferente variacion di 
actividad cu tin riba nos 
isla manera snorkeling, un 
snorkeling tour, banana 
boat rides sin fin, slides na 
water park, e skinan pa e 
muchanan, un variedad 
di wega riba lama y santo 
blanco. 


Riba e parti atardi a in- 
clui un programa di les di 
salsa, hunto cu varios otro 
slides divertido pa bay 
purba. Algun emplead- 
onan a opta pa pasa e dia 
ta relaha den sombra anto 
intercambia un rato cu 
nan coleganan y miembro- 
nan di famia den un ambi- 
ente informal y trankilo, 
experienciando asina un 
tiki di un ambiente di va- 
cantie nan mes. Tabata tin 
tambe un persona encarga 
pa wak tur e muchanan 
durante nan tempo den 
awa, pa asina e mayornan 
por relaha nan mes. 


"Tabata nos placer pa por 
ofrece nos empleadonan 
un oportunidad pa por 
pasa un dushi tempo cu 
nan yiunan y sernan keri. 
Trabao hopi biaha ta kita 
hopi ora for di nan, y nos 
ta hopi contento di por 
treat nan un rato den un 
ambiente leuk y comple- 
tamente inclusivo," segun 
Glenn Farro, Director di 
Recursonan Humano. 


Family Day ta wordo or- 
ganisa un bes pa aña 
banda di otro eventonan y 
ocasionnan special mane- 
ra Health Week, House- 
keeping Week y otro fes- 
tividadnan y projectonan 
interdepartamental. 

Bishita konstruktivo 
di SER na RdK ta suprayá 
transishon na durabili- 
dat i su posibel impakto 
ekonómiko 


Willemstad, 11 di óktober 2023 
— Un delegashon di Konseho So- 
sial Ekonómiko (SER) a hasi un 
bishita di trabou na Refineria di 
Kòrsou (RdK) djaweps, 5 di òk- 
tober 2023. E delegashon di SER 
tabata bou di guia di Sr. John Ja- 
cobs, Presidente Interino, i drs. 
R.J. Henriquez, Direktor/Sekre- 
tario General. Nan tabata akom- 
pañá pa diferente miembronan 
di e konseho i tambe konsehero- 
nan. Representando RdK tabata 


tei Sr. Patrick Newton, Direktor 
Interino, i Sra. Jessica Russel- 
Lucasius, responsabel pa e Or- 
ganisashon pa Maneho di Aktiva. 
RdK, ku ta doño di refineria Isla, 
ta responsabel pa e redesaroyo i 
lease di e sitio. E bishita a kumin- 
sá ku un presentashon detayá 
riba e plannan stratégiko di RdK 
pa término kórtiku i largu. Aten- 
shon partikular a keda poné riba 
e reapertura pendiente di e re- 
fineria i e traspaso amplio pa en- 


ergía renovabel. Otro tópikonan 
di enfoke den e presentashon ta- 
bata inkluí re-desaroyo di e sitio 
i strategianan pa remediá e daño 
medio ambiental okashoná pa 
aktividatnan di rafinahe. 

E presentashon tambe a trata e 
posibel kontribushon di e inisi- 
ativanan aki na ekonomia i ko- 
munidat di Kórsou. Ambos par- 
tido a evaluá e bishita di trabou 
komo sumamente konstruktivo 


i ta optimista tokante e impak- 
to di nan kolaborashon riba e 
panorama sosio-ekonómiko di 
Kórsou. E bishita a surgi komo 
resultado di un petishon resien 
sometí na SER pa konseho relas- 
honá ku un proyekto di lei pendi- 
ente ku mester regulá kalidat di 
aire i tambe komo resultado di 
interakshonnan anterior ku RdK 
i CRU (Kòrsou Refinery Utilities 
N.V.). 


Minister Geoffrey Wever: 


IMF ta positivo riba crecemento di economia di Aruba 


Segun International Monetary Fund (IMF) 


economia di Aruba den 2023 ta premira e 
Producto Interno Bruto (PIB), e indicador 
cu ta refleha e balor di tur producto y servi- 
cio produci di un economia, pa crece cu 8,0 
porciento (48.096) den termino nominal. Cu 
un balor di 6.8 miljard Florin, esaki ta igual 
na 113 porciento (11396) di e nivel na 2019 (6.1 
miljard Florin). Pa loke ta trata inflacion, IMF 
ta premira cu inflacion den 2023 lo yega 4.5 
porciento (4.596). 

E crecemento di economia di Aruba lo sigui 
tambe den 2024. IMF ta premira un crece- 
mento di 3,4 porciento (+3.4%) den termino 
nominal di e Producto Interno Bruto cu un 
balor di 7.0 miljard Florin. Esaki ta igual na 
117 porciento (117%) di e nivel na 2019. IMF ta 
premira un inflacion di 2,3 porciento (+2.3%) 
den 2024. 

E Producto Interno Bruto (PIB) den termino 
real, esaki ta balor di tur producto y servicio 
produci di un economia ahusta pa inflacion 
tambe ta mustra un desaroyo positivo. Den 
termino real, IMF ta premira cu e Producto In- 
terno Bruto den 2023 lo crece cu 2,3 porciento 
(+2.3%) y den 2024 cu 1.2 porciento (+1.2%). 
E World Economic Outlook October 2023 di 
IMF ta indica cu economia di Aruba ta den 
e bon direccion, un desaroyo positivo cu ta 
demostra cu e economia a supera e impacto 
economico di e pandemia. “E crecemento di 
economia di Aruba den 2023 y 2024 premira 
pa International Monetary Fund ta duna mas 
confianza pa sigui inverti den desaroyo di nos 


pais”, segun minister Geoffrey Wever. 

Scenarionan di clima y un Atlas di Impacto di 
Clima pa Boneiro, Sint Eustatius y Saba 


E islanan di Caribe (Hulandes) ta 
enfrentando retonan desconoci a 
consecuencia di cambio di clima, 
incluyendo subimento di nivel di 
lama, aumento di horcan, ola di 
calor y yobida pisa. Como reac- 
cion riba e menasanan aki Insti- 
tuto Meteorologico Real di Hu- 
landa (KNMI) a publica scenario 
di clima pa e islanan BES. Aparte 
di esey, ta trahando conhunta- 
mente na desaroyo di un Atlas 
di impacto di Clima pa e islanan 
BES pa provee un base crucial pa 
ta bon informa ora di tuma deci- 
sionnan y pa desaroyo sostenibel. 
Den e siman di 16 di october tin 
tayernan y conferencia publico ta 
tuma luga na Corsou y Boneiro pa 
comparti desaroyo riba tereno di 
clima y perspectiva di maneho, 
y pa discuti prioridadnan pa un 
mayor desaroyo. 
EscenarionandiclimadiKNMI'23 
a keda presenta na Minister Har- 
bers dia 9 di october. Hasta den e 
scenario mas optimista, clima lo 
sigui cambia den futuro, cu con- 
secuencianan grandi pa Caribe. E 
scenarionan ta mustra cu Caribe 
lo bira mas cayente y seco. Lo ex- 
perimenta esaki como periodo 
mas cayente durante temporada 
di yobida y como un clima mas 
seco durante temporada seco. Di 
particular preocupacion pa Bo- 
neiro ta aumento di nivel di lama, 
cu lo por wordo limita den e sce- 
nario di emision abou, pero lo por 
alcansa mas di un meter pa aña 
2100 den e scenario di emision 
halto. E limite mas halto lo por ta 
mas di 3 meter si proceso insigur 
tuma luga, manera si e capa di ijs 
di Antartica lo bira menos stabiel 
prome cu afia 2100. Na Sint Eusta- 
tius y Saba probabilidad di horcan 
severo cu yobida pisa ta aumenta 
den futuro. Un experimento di 
Future Weather ta mustra cu hor- 
can Irma lo tabatin velocidad di 
biento y precipitacion mas halto 
den un clima mas cayente. 

E prome version di e Atlas di Im- 
pacto di Clima pa e Islanan BES 
lo keda desaroya na afia 2023, 
loke ta representa e fase inicial 
di un iniciativa cu lo sigui cana. 
E Atlas di Impacto di Clima aki 
lo traduci conocemento cientifico 


den conocemento accesibel y lo 
ofrece informacion esencial to- 
cante cambio di clima. E proyecto 
a cuminsa den luna di april di aña 
2023 y den e proximo tayer di oc- 
tober lo inclui un demostracion di 
e concepto pa Boneiro. Na fin di 
afia lo revela e Atlas di Impacto di 
Clima online, hunto cu un mapa 
di ruta pa futuro desaroyo. 
Colaboracion 

E Atlas di Impacto di Clima finan- 
cia pa Ministerio di Infrastructu- 
ra y Maneho di Awa, cu Fundacion 
CAS como coordinado a conta cu 
apoyo di diferente organisacion. 
Organisacionnan cu a contribui ta 
entre otro Openbaar Lichaam Bo- 
naire (OLB), museo TERRAMAR, 
EcoVision, Wageningen Environ- 
mental Research (WENR), Insti- 
tuto pa Milieuvraagstukken (VU- 
IVM), Koninklijk Nederlands 
Meteorologisch Instituut (KNMI), 
Technische Universiteit Delft (TU 
Delft), Rijkswaterstaat (RWS), 
Informatiehuis Marien, Deltares, 
RVO.nl, y Koninklijk Instituut 
van Taal-Land- en Volkenkunde 
(KITLV) y Dutch Caribbean Na- 
ture Alliance (DCNA). 

E proyecto aki ta estrechamente 
relaciona cu otro proyectonan 
regional manera desaroyo di un 
Atlas di Impacto di Clima pa Cor- 
sou: : "KlimaKòrsou", Restoration 
of resilience Dutch Caribbean, 
SEALINK and Paratus. 

Bo kier ta involucra? 

Den e programa di investigacion 
Islanders at the Helm investiga- 
donan y socionan civil ta traha 
hunto pa ofrece solucionnan per- 
sonalisa basa riba investigacion 
interdisciplinario profundo. E 
meta ta pa desaroya strategianan 
nobo, sostenibel y inclusivo rela- 
ciona cu e desafionan climatico 
actual. A desaroya un Plataforma 
Transatlantico (TAP) pa ofrece 
curso, conferencia y tayer pa pro- 
move conocemento y conciencia 
tocante e desafionan di clima. E 
Universidadnan di region, mane- 
ra University of the West Indies 
St. Augustine Campus (Trinidad 
& Tobago - British Caribbean), 
University of the US Virgin Is- 
lands (UVI- US Caribbean), In- 
ter-Continental University of the 


Caribbean (Curacao - Caribe 
Hulandes), Instituto Pedagogico 
Arubano (Aruba - Caribe Hulan- 
des) Museo Archeologico Aruba 
(Aruba - Caribe Hulandes) y 
Universidad di Sint Maarten (Sint 
Maarten y Saint Martin — Parti 
Hulandes y parti Frances), ta so- 
cionan integral den TAP organ- 
isando serienan di conferencia 
anterior. Ta reconoce cu e coop- 
eracion den henter e Reino ta bay 
pareu cu integracion den e cuenca 
di Gran Caribe. Como parte di e 
ultimo instalacion di TAP, lo tin 
conferencianan publico y tayer- 
nan na Boneiro y Corsou: 

Conferencia publico pa Corsou dia 
17 di october ta wordo organisa 
den colaboracion cu NAAM (Na- 
tionaal Archeologisch Antropolo- 


LEY CU TA LIMITA UZO 
DI PRODUCTONAN DI 


TABACO 


PROTEHAND DO 


SALUD 


PUBLICO 


Ta prohibi pa bende of duna 
productonan di tabaco na 
personanan bou di 21 aña 


gisch Geheugen Management) y 
Plataforma di Cambio di Clima 
Corsou: 
https://www.linkedin.com/ 
posts/islanders-at-the- 
helm public-lecture-17-0c- 
tober-2023-location-activ- 
ity-7113127720611368960- 
5qvq?utm source-share&utm - 
medium-member desktop 

Ta organisa e conferencia publico 
pa Boneiro dia 19 di october den 
colaboracion cu Museo Terramar: 
https://www.linkedin.com/ 
posts/islanders-at-the- 
helm, public-lecture-19-0c- 
tober-2023-location-activi- 
ty-7115267851241828352-- 
8Zi?utm source-share&utm 
medium-member desktop 

Keda na altura bishitando https:// 


